Polisiebeamptes in hof oor 2012 Marikana-skietery | Maroela Media
Hulle staan onder andere tereg op aanklag van moord en dwarsboming van die gereg.
Die beamptes verskyn in die hof op aanbeveling van die Farlam-kommissie van Ondersoek wat die gebeure vooraf en tot en met 16 Augustus 2012 ondersoek het, toe 34 stakende mynwerkers dood is toe polisiebeamptes op hulle losgebrand het.
Die onafhanklike polisieondersoekdirektoraat (Opod) het ná die Farlam-verslag aanbeveel dat sekere beamptes vervolg moet word op aanklag van moord, poging tot moord, dwarsboming van die gereg, oortreding van die Opod-wet en dat hulle vals getuienis ingedien het.
'n Ondersoek deur Opod het bevind dat 'n generaal-majoor, wat in bevel was van die polisie-operasie by Marikana, versuim het om voldoende op te tree toe hy die voorval van 13 Augustus 2012 hanteer het, en dit het tot die dood van twee polisiebeamptes en drie stakende mynwerkers gelei. Die twee polisiebeamptes was ao Tsietsi Hendrik Monene van die polisie se openbareorde-eenheid in Mpumalanga, en ao Sello Lepaaku van die polisie se openbareorde-eenheid in Noordwes. Die stakende mynwerkers was Thembelakhe Mati, Semi Jokanisi en Phumzile Sokhanyile.
Die generaal, wat na bewering ook die advies geïgnoreer van ervare polisiebeamptes, wat vantevore skarebeheer gedoen het en het die polisie se bepalings wat met skarebeheer verband hou, oortree.
'n Brigadier, aan die hoof van die provinsiale speureenheid, nog 'n brigadier aan die hoof van speurders by die aanhoudingsentrum en 'n majoor staan almal tereg op aanklag van dwarsboming van die gereg nadat hulle geswyg het oor 'n persoon wat in aanhouding gesterf het.
Was die in die hof wat die sekuriteits beamptes en polisie dood gekap het met pangas? Was die Singoma in die hof, wat hulle deursigtig gemaak het?
Hierdie storie is nou al net so holrug gery soos die ou apartheid storie. Om van siek te word.
En wanneer gaan CR gevra word na sy aandeel in die slagting?
Hi julle!!! Julle almal is verkeerd! Daai mynwerkers met die pangas het voor in die ry gestaan want hulle wou appels skil en brood met botter smeer. Hulle het glad nie ons S.A.P.D lede gedreig nie. Sien ons almal vertaal als verkeerd in die land. Iemand breek in by jou huis terwyl jy slaap en se in die hof hy het ingebreek om n telefoon te soek om iemand te bel en hy is vry. Iemand rig n wapen op jou en hy is vry want hy wou jou seker net wys hoe n vuurwapen lyk. O ja en as… Lees meer »